Lolland-Falsters Stifts-Tidende, 1846-02-07
Jndenlandske Efterretninger. Sognefoged Hans Christiansen af Veistrup i Fyen har under 18de Januar offentliggjort Følgende "Da jeg af Aviserne seer Hans kongelige Høiheds Kronprindsens allernaadigste og glædeligste Svar til de holsteenske og slesvigske Bønders Andragende om Almeenvæbning, saa vil jeg ogsaa herved til Offentliggjørelse meddele Kronprindsens ligesaa naadige og gunstige mundtlige Svar til de danske Bønders Andragende om samme Almeenvæbning, om Hartkornets lige Beskatning, om Fæsteforholdets Overgang til Selveiendom eller Arvefæste og om Tiendebyrdens lige Fordeling paa hele Hartkornet. Ved vor vi danske Bondedeputeredes – Hjemreise fra Kjøbenhavn, da vi havde overrakt Hans Majestæt Kongen benævnte Andragende, besluttede vi at tilstille Hans kongelige Høihed Kronprindsen et Aftryk i Bladet "Almuevennen, at samme vort Andragende, og ledsagede derpaa dette med en Skrivelse saalydende: "Deres kongelige Høihed, vor Allernaadigste Kronprinds, Frederik Carl Christian, Folkets Haab og Statens tilkommende Lykke! J det ved Undertegnede, paa egne og 9,348 medunderskrevne danske Bønders Vegne, og – forsaavidt Sagen er rettelig bekjendt – paa hele den danske Bondestands Vegne, allerunderdanigst have overbragt Hs. Majestæt Kongen et Andragende in originale, hvoraf vi herved allerunderdanigst tillade os at overbringe Deres kongelige Høihed et Aftryk i vedlagte Blad "Almuevennen", – da have vi herved den samme haabefulde Bøn at fremføre for Kongens Søn, og Folkets Ven, som vi have fremført for Landets Fader: – at Deres kongelige Høihed allernaadigst ville overveie vort Andragendes Jndhold og dets Begrundelse, og da – naar Guds Forsyns Raad finder tjenligt at sætte Kronprindsen til Konge og Landsfader – allernaadigst ville bruge den Magt, der da falder i Deres folkekjære, milde og, til de lavere Folkeklasser, nedladende Haand, tilat indføre i Landbolovgivningen de Forbedringer, som Faderen muligen maatte efterlade til Sønnen at foranstalte gjennemførte. Til vore Meddeputerede i denne Overbringelse af Andragendet, Sognefoged Hans Christensen, af Veistrup og Gaardmand Rasmus Christensen Bjerg af Skrøbeløv, begge af Fyens Stift, overdrage vi vort Ærindes Udførelse hos Deres kongelige Høihed, og undertegne os Deres allerunderdanigste, trofaste og hengivneste danske Bønder." (Underskrifter af de Mænd, der vare i Deputationen til Kongen.) – Da Rasmus Bjerg at Skrøbeløv paa Langeland herpaa blev syg, og jeg ligelede, en Tid efter Hjemreisen fra Kjøbenhavn, ikke var rask, saa blev dette Ærinde ei udført, førend jeg, den 29de December sidstleden, ankom til vor høitelskede Kronprinds i Fredericia, og erholdt strax allernaadigst AndientsSaasnart jeg havde overrakt Kronprindsen foranstaaende Skrivelse med Aftrykket af Andragendet, og han derpaa havde læst Skrivelsen, tog han mig i Haanden og sagde: "Det skal være min inderligste Glæde, at fremme Bondestandens Andragende og dens Vel, saafremt det er Guds Villie, at jeg engang kommer paa Thronen. Dette maa i Du hilse Dine Brødre fra mig og sige. – Efter videre Samtale med mig i Anledning af Andragendets Jndhold yttrede Kronprindsen end videre, at han ogsaa for Tiden vilde virke for Bondens Sag i de nævnte Henseender, hvad han formaaede.